text:  Jeden z vrcholov pixarovskej tvorby. Ich typický zvyk zobrať fiktívne prostredie (hračky, mravci, príšerky) a obtlačiť doň ľudský spôsob života tu našiel asi najúrodnejšiu možnú pôdu. Nápad aj spracovanie sú rovným dielom sofistikované a geniálne jednoduché. Dalo by sa určite rýpať v tom, že zápletka nie je nič špeciálne a že z námetu sa možno dalo vytrieskať viac. Ale načo? To čo Docter a spol. priniesli je výstižné, inteligentné, vtipné a na viacerých miestach dojímavé. Takto efektívne zo mňa city nežmýkal už dlho žiadny film, akurát že vzhľadom na pointu mi to neprišlo manipulatívne a lacné, ale adekvátne a vítané. Je toľko rozprávkarov, ktorí sa snažia skĺbiť detskú zábavu aj s nejakým tým ponaučením do života (často súcim viac starším divákom ako malým deťom), ale asi nikto to nevie urobiť tak milo, vkusne a inteligentne ako Pixar. A zároveň zarobiť prachy, predať tony hračiek, atď. Ideálny balans medzi komerciou a umením, a v rámci hollywoodskych štúdii a veľkých budgetov vlastne ojedinelý úkaz. Oba palce hore.
item_title: V hlavě
item_directors: Pete Docter Ronnie Del Carmen
item_screenwriters: Pete Docter Ronnie Del Carmen Meg LeFauve Josh Cooley
item_cast: Diane Lane Amy Poehler Mindy Kaling Bill Hader Kyle MacLachlan Phyllis Smith Lewis Black Richard Kind Jess Harnell Carlos Alazraqui Frank Oz Paula Poundstone Bobby Moynihan Josh Cooley Flea John Ratzenberger Rashida Jones Molly Jackson Phil Proctor John Cygan Teresa Ganzel Jacob Hopkins Bret 'Brook' Parker Lori Alan Jan Rabson Mona Marshall